
Copile drag, 


Cu fiecare zi din viața ta, înveți câte 
ceva. Ai învățat mai întâi să vorbeşti. l-ai 
auzit vorbind pe părinții tăi și, fără să îti dai 
seama când și cum, ai început și tu să vor- 
bești asemenea lor. Ai început și să te bu- 
curi. Pentru că vorbind cu ei poti să le spui 
că îi iubești, să le ceri iertare atunci când 
faci o boroboaţă. 

Să știi că părinţii tăi au așteptat cu ne- 
răbdare primele tale cuvinte. Și ei s-au bu- 
curat când le-au auzit. Prima oară ai spus 
„mama ” și „tata”. Și ai spus-o zâmbind și 
cu dragoste. Apoi ai început să legi mai 


multe cuvinte. La început stângaci și cara- 
ghios, apoi din ce în ce mai bine. Și înainte 
de a vorbi tu bine, mama ta știa ce îti tre- 
buie. Tu doar țipai. Când îti era foame, când 
îti era sete, când îți era somn sau poate frică 
tipai de liecare dată aproape la fel. Dar 
mama știa ce îti trebuie de fiecare dată. Și 
aceea îți dădea. Și tata te lua în brate și îti 
vorbea și tu râdeai. Fără cuvinte. Dar acum, 
acum vorbești... Sunt o grămadă de în- 
trebări pe care le pui părinților, bunicilor, 
fraților... Unele din ele îi surprind și pe mama 
și pe tata. Ei nu bănuiau că le vor auzi de la 
tine. Te privesc mirați, cu bucurie, și încearcă 
să îți explice pe înțelesul tău. Pentru că nu 
poți pricepe totul dintr-o dată. Nu poți pri- 
cepe de ce părinții tăi se duc la serviciu, sau 
scriu, sau citesc, nu poți pricepe tot ce vor- 
besc sau ce planuri fac. Dar tu știi că vei 
pricepe cândva. Când vei fi mare vei ști, ase- 
menea lor, multe lucruri. Dar deocamdată 
de un lucru ești sigur: că tot ce fac părinții, lac 
cu bun rost și că te iubesc și că în planurile 
lor tu ești important și multe din ce tac, fac 


special pentru tine. Pentru tine răsfoiesc 
acum cărți de desenat, cărți de povești, pen- 
tru tine merg la teatrul de păpuși, pentru 
tine intră în cofetărie, căci de cele mai multe 
ori nici mama, nici tata nu iau prăjitură și 
pentru ei, doar pentru tine. Pentru tine cum- 
pără jucării, merg în parc, aleargă cu tine. 
Tu ştii asta și ești liniștit, părinții tăi au grijă 
de tine și te iubesc. Chiar dacă nu ţi-o re- 
petă în fiecare zi, chiar dacă uneori vorbesc 
mai puțin cu tine fiind ocupați, chiar dacă 
uneori te ceartă, ei te iubesc. 

Fiecare zi a ta este o minune acum. Flu- 
turii minunaţi parcă te cheamă să-i prinzi, să 
te joci cu ei. Sunt plini de culori, frumoși... 
Florile sunt mai frumoase decât păpușile și 
ursuleții din pluș. Primăvara copacii înfloresc 
ca niște mirese. Albi, frumoși și ce miros! „Oare 
mama și tata cum nu se opresc în loc să simtă 
mai bine toate acestea, parcă te întrebi. lar 
la bunici, la țară, o grozăvie... Câini, pisici, 
găini, purcei... Ce prietenoși sunt după ce 
s-au lămurit că nu vrei să le faci rău. Le 
aduci mâncare și îi mângâi și deja ti-au 


devenit prieteni. lar bunica este ușurată, 
astăzi găinile au mâncat bine. Seara, la bu- 
nici este un aer curat, tare, de munte. Luna 
și stelele... sunt atât de departe și de miste- 
rioase. Dar iarna... cu zăpada ei putoasă, ce 
frumoasă e! Cum de rabdă părinții să nu 
iasă pe dată afară, să zburde, să ia zăpada 
asta frumoasă s-o atingă, s-o mototolească, 
așa cum faci tu cu ea? Nici frigul nu-l mai 
simți. De bucuria ta, până la urmă părinții 
ies și ei. Zgribuliți, întofoliți, ies să te dea 
cu sania. 

Fulgii de nea ce pogoară de sus nu te 
sperie. Îţi e puţin frig, dar nici prin gând nu-i 
trece să spui ceva. Nu vrei acum acasă, la 
căldură, nu te saturi să privești tot specta- 
colul ăsta. De unde toate aceste minunății? 
De unde toate aceste daruri? 

Mama îţi ia o păpușă sau o mașină de la 
magazin. O ia pentru tine pentru că îti place, 
ca să te bucure. Cineva a adus acolo ma- 
șinuțe și păpuși pentru copii ca ei să se bu- 
cure. Și părinții le cumpără de acolo pentru 
copiii lor. Tu știi că toate acelea sunt făcute 


de cineva. Nu cresc peste noapte în vitrină. 
Nici păpușile, nici prăjiturile nu apar în vi- 
trină dintr-o dată. Ele sunt aduse de fiecare 
dată pentru părinți, pentru copii, cineva le-a 
făcut special pentru asta. 

Dar copacii, dar florile, dar fulgii de nea, 
dar stelele? Vai! Astea nu se cumpără. Nu, 
astea nu se fac în fabrici și laboratoare, nici 
nu se aduc la magazine. Dar... ce bine, to- 
tuși! Dacă s-ar vinde în magazine, nu le-ar 
mai vedea toți copiii. Copiii mai săraci poate 
nu le-ar vedea niciodată. Da, acestea sunt 
pentru toți copiii, pentru toți părinții. Nu toti 
copiii ne putem bucura de jucării câte pot- 
tim, de prăjituri câte poftim, dar toți ne 
bucurăm de fluturaș, de căţel, de pisicută, 
de parfumul crinilor și de mireasma serii, de 
aerul tare de munte, de taina cerului înste- 
lat. De unde darurile astea? Cine ni le-a 
pregătit? Cum de sunt atât de frumoase? 

Ce îți spun eu acum, tu cred că știi deja 
demult. Ți-au spus-o mama și tata, ei, care 
ti-au și dăruit acum această carte de rugă- 
ciuni, poate prima ta carte de rugăciuni. 


Toate aceste daruri sunt de la Dumnezeu. 
Nu au apărut dintr-odată, nici întâmplător. 
Când tata îti aduce o mașinuță, n-ai să îl 
crezi dacă îti va spune că peste noapte a 
uitat ceva şuruburi și piulite în magazie și 
peste câteva zile a găsit o minunăție de ma- 
șinuță. Nu, o asemenea mașinuță a fost 
gândită dinainte cum să fie. Nu doar să 
meargă pe rotițe așa cum merg mașinile 
adevărate, ci chiar să fie frumoasă, colo- 
rată... Ei bine, tot astfel, Dumnezeu ne-a 
răsfățat cu toate aceste frumuseți de care 
nu încetăm să ne minunăm, copii, tineri și 
bătrâni, toată viața. 

Putea să ne dea Dumnezeu copacii, și 
fluturașii, și pisicuțele, și iarba, toate negre. 
Negre ca smoala. Cireșele negre, merele 
negre, farfuriile, cărțile și zăpada -— toate 
negre. Puteam trăi și aşa. Dar nu ar fi fost 
atât de frumos. Nu ne-am fi bucurat, atât 
de uimiți de fiecare dată, ca acum. Ei bine, 
copile drag, prin toate acestea Dumnezeu 
îti spune că te iubește. Să înţelegi darurile 
Sale și să te bucuri de ele! Și să multumești. 


Și să te gândești la Dumnezeu, să Î] cunoști, 
să Îi vorbeşti. 

Mama s-a bucurat când i-ai vorbit prima 
oară, când i-ai zâmbit. Ei bine, și Dumnezeu 
se bucură de tine. Și așteaptă să [i vorbeşti. 

Mama a fost îndurerată când ai făcut bo- 
roboațe, te-ai zgâriat, ai minţit-o, ai fost o- 
braznic, ai fost leneș și neatent. Și tu te-ai 
întristat că ai îndurerat-o pe mama ta care 
te iubește. Și ţi-ai cerut iertare. Pentru că și 
tu o iubeşti pe mama. 

Ei bine și Dumnezeu este îndurerat. Vai! 
Pe Dumnezeu poate să Îl doară ceva, ca pe 
mama, ca pe mine, ca pe fratele meu? Ei 
bine, da! Pe Dumnezeu Îl doare când chinui 
animalele, când ești neatent, când minți pe 
mama, pe sora ta, când lovești un copil de 
lângă tine, când nu ajuţi să se ridice o fetiță 
mai mică ce tocmai a căzut sau poate îti baţi 
joc de ea că e neîndemânatică. 

„Da? Și atunci de ce nu mă ceartă, de 
ce nu mă bate, ca mama, sau, mai bine, de 
ce Se ascunde Dumnezeu de mine, de ce nu 
Îl văd?”, ai putea să mă întrebi tu. „Am auzit 


o grămadă de lucruri despre Dumnezeu, L-am 
văzut în icoane, dar niciodată așa, ca pe 
mama, ca pe tata. Nu am voie să-L văd, nu 
trebuie să-L văd?” 

Ei bine, nu! Deocamdată nu poți să Îl 
vezi. Dar Îl vei vedea sigur. Când vei fi pre- 
gătit. De fapt, din toate câte învătăm în 
viață, să vorbim, să mergem, apoi să citim, 
să scriem, să înțelegem tot ce alți oameni 
ca și noi, au descoperit până la noi, în ma- 
tematică, în biologie, în geogratie. Ei bine, 
din tot ce învățăm începem să cunoaștem 
mai mult despre noi, despre viață, despre 
Dumnezeu. Și ne pregătim să-L cunoaștem. 
Dar cel mai mult și mai mult ne vom pregăti 
să Îl înțelegem, să vedem cum lucrează în 
viața noastră, chiar dacă nu Îl vedem, atunci 
când vrem să lacem voia Lui și o facem, 
atunci când Îl ascultăm, atunci când ne ru- 
găm. Și dacă vrei să Îl vezi, dacă vrei să Îl 
înţelegi bine pe Dumnezeu, deja poți să te 
rogi așa: 

„Dumnezeul meu, Tatăl meu Cel ceresc, 
ajută-mă să Te cunosc, să înțeleg voia Ta și 


să o urmez. Pregătește-mă Tu să Ie pot 
întâlni, să Te pot vedea și să Te pot cu- 
noaște așa cum sfinții Tăi Te-au cunoscut. 

Vezi, până să mergi la școală, mama ta 
ţi-a vorbit despre doamna învățătoare, cum 
să vorbeşti cu ea, să o asculți, să ştii că nu 
îti vrea răul... Când ai crescut destul de mare, 
ai mers la școală și ai priceput toate acestea. 

Ca să Îl cunoşti pe Dumnezeu, îti trebuie 
mai mult timp, dar nu e la toți la fel. După 
cum nu toți copiii sunt la fel de atenti la 
școală. După cum ne vom ruga mai stărui- 
tor, după cum vom fi mai atenţi să trăim așa 
cum sfinții au trăit, chemându-L pe Dum- 
nezeu în viața lor, tot astfel şi noi ÎL vom 
înțelege mai repede pe Dumnezeu. Cum lu- 
crează în viața noastră, cum Se apropie de 
noi, cum ne ceartă, cum ne ajută. 

Vai! Ne ceartă? Ei bine, da! Eu arunc cu 
o piatră într-un câine mic ca să am de ce 
râde, peste câteva zile un copil obraznic, 
așa cum am fost și eu atunci, mă lovește 
peste picior și râde de mine că plâng. Și, de 
fapt, în felul acesta Dumnezeu mă ceartă 


spunându-mi că trebuie să mă îndrept. 
Roagă-te cu atenție și vei pricepe cum lu- 
crează Dumnezeu în viața ta și cum, chiar 
dacă deocamdată nu Îl vezi, îti îndrumă 
pașii, te ascultă, Se bucură cu tine, te apără, 
te iartă, dar mai ales vrea să fii fericit. Pen- 
tru totdeauna. Și Dumnezeu poate să te tacă 
fericit pentru totdeauna. Și vrea, trebuie și 
noi să vrem, să Îl credem în tot ce ne-a zis. 
Și vom vedea că deja începem să Îl cunoaș- 
tem. i întelegem mai adânc vorbele Lui, Îi 
simțim în fiecare zi purtarea de grijă și dra- 
gostea Sa. 

În toată pregătirea de până acum, la 
grădiniță, la școală, am învățat de la mamă, 
sau de la tată, sau de la educatoare, sau de 
la învățătoare. Tot așa, pentru a-L cunoaște 
pe Dumnezeu, e bine să încep să învăt de la 
sfinți, de la cei ce până la mine L-au căutat 
cu toată inima pe Dumnezeu și L-au găsit. 

Cartea pe care o ai acum în mână este 
un abecedar al rugăciunii. Ea te învață cum 
să vorbești cu Dumnezeu, cum să Îi multu- 
mești, cum să Îi ceri iertare, cum să Îl chemi 


în viața ta. Pe măsură ce te vei ruga în fie- 
care zi, îti va fi drag să te rogi, Î vei simți tot 
mai aproape pe Dumnezeu. Și poate tu 
însuți vei începe să pricepi limba rugăciunii 
și să vorbeşti în ea, cum au priceput-o cei ce 
s-au rugat cu rugăciunile acestea frumoase 
și minunate pe care le găsești acum în cărti- 
cica ta de rugăciuni. 

La început vei descoperi rugăciunile pe 
care le spuneai când erai mai mic. Poţi să le 
spui în continuare, să începi cu ele: 


Îngerașul 


Înger, îngerașul meu, 
Ce mi te-a dat Dumnezeu, 
Totdeauna fii cu mine 
Și mă-nvaţă să fac bine. 


Eu sunt mic, Tu fă-mă mare; 
Eu sunt slab, Tu fă-mă tare; 
În tot locul mă-nsoţește 
Și de rele mă ferește. 


PPPPPPPPPPPPPPPPPPPPPPPPE 


SP de iar alu 
Doamne, îngerașii Tăi 

& Fie păzitorii mei 

pa Și în zi și în noapte 


Către Îngerul păzitor 


Înger, îngerașul meu, 
Roagă-te lui Dumnezeu 
Pentru suflețelul meu. 
În tot locul mă păzeşte 
Şi de rele mă ferește; 
Totdeauna, zi și noapte, 


e 

4 Doamne, ceresc Tată 
4 

“p 

x Doamne, Doamne, ceresc Tată, 
$ Noi, micuţii, Te rugăm 

& Luminează-a noastră minte 
XS Lucruri bune să-nvățăm. 

ă Că Tu ești Stăpânul lumii 
% Și al nostru Tată ești 

pe Și pe toate cele bune 

ă Numai Tu le împlinești. Amin. 
+ 

Până-n ceasul cel de moarte. Amin. 


Pân-la ceasul cel de moarte. Amin. 

Dar, pentru că acum ești deja un pic mai mare, 
este bine ca întotdeauna să începi cu: 


Rugăciunile începătoare 


În numele Tatălui și al Fiului și al Sfân- 
tului Duh. Amin. 


Apoi: 
Slavă Tie, Dumnezeul nostru, Slavă Tie! 


Împărate ceresc, Mângâietorule, Duhul 
adevărului, Care pretutindeni ești și toate le 
plinești, Vistierul bunătăţilor și Dătătorule 


PPPPPPPPPPPPPPPPPPPPPPPPE 


de viaţă, vino și Te sălășluiește întru noi și 
ne curățește de toată întinăciunea și mân- 
tuiește, Bunule, sufletele noastre. 


Sfinte Dumnezeule, Sfinte tare, Sfinte fără 
de moarte, miluiește-ne pe noi (de 3 or). 


Slavă Tatălui și Fiului și Sfântului Duh, și 
acum și pururea și în vecii vecilor. Amin. 


Preasfântă Treime, miluiește-ne pe noi. 
Doamne, curățește păcatele noastre, Stă- 
pâne, iartă fărădelegile noastre; Sfinte, 
cercetează și vindecă neputințele noastre, 
pentru numele Tău. 


Doamne, miluiește (de 3 ori). Slavă Ta- 
tălui și Fiului și Sfântului Duh, și acum și pu- 
rurea și în vecii vecilor. Amin. 


Tatăl nostru, Care ești în ceruri, sfin- 
țească-se numele Tău, vie împărăția Ta, 
facă-se voia Ta, precum în cer așa și pe pă- 
mânt. Pâinea noastră cea spre ființă dă-ne-o 

nouă astăzi și ne iartă nouă greșelile noas- 
tre, precum și noi iertăm greșiților noștri. Și 
nu ne duce pe noi în ispită, ci ne izbăvește 
de cel rău. 

Că a Ta este împărăția și puterea și 
slava, a Tatălui și a Fiului și a Sfântului Duh, 
acum și pururea și în vecii vecilor. Amin. 


Aceste rugăciuni le poti spune, și dimi- 
neața, și seara, și oricând vrei și ai timp să 
te rogi în cursul zilei. Ele te ajută să intri 
atent în rugăciune și este bine ca în timp să 


le înveți pe de rost. 


d. C-CO. 

În primul rând caută să începi și să sfârșești 
ziua chemându-L pe Dumnezeu să te lumineze, 
să te ocrotească. lată, pentru început, 
câteva din rugăciunile de dimineață: 


Rugăciune la trezire 


Doamne, noaptea a trecut 
Și noi liniște-am avut, 
Al Tău înger prea iubit 
Cu-ngrijire ne-a păzit. 


Ajută-ne Doamne, iară 
Să lucrăm până deseară 
Voia Ta s-o împlinim, 
Fiii Tăi iubiţi să fim. Amin. 

Altă rugăciune de dimineață 


Numele Tău cel mare îl slăvim, Prea- 
înalte, în zorii care se ivesc. Toată făptura 
Ta, zidită cu înțelepciune, mințile și inimile 
tuturor Te slăvesc în chip minunat. O, Prea- 
înalte Dumnezeul nostru, fă-ne cunoscută 
dumnezeiasca Ta voie nouă, celor care sun- 
tem micile Tale făpturi. Dumnezeule, călă- 
uzește-ne să trăim spre slava Ta și să-Ţi 
închinăm ie viața noastră. Amin. 


Rugăciuni pentru ocrotire 


Sunt un mic copil și Te slăvesc, Dumne- 
zeul meu, primește rugăciunea mea pe care 
o înalț la cer. Trimite-mi înger păzitor care 
să aibă grijă de sufletul meu, să mă acopere 
sub aripile lui albe. Arată-mi drumul drept 
și bun, dăruiește-mi să petrec ziua toată cu 
înțelepciune, fără păcat, fără amăgire, în 


AP 
«P 

pace și dragoste cu cei dragi, cu colegi și 
prieteni, cu toţi cei pe care mi-i vei scoate 
astăzi în cale. Dă-mi puterea să birui toate 
încercările ce le voi avea în această zi și să 
o petrec încredinţat fiind că toate sunt sub 
stăpânirea și voia Ta cea sfântă. Amin. 


Tatăl nostru ceresc, Făcătorul oameni- 
lor și al îngerilor, Te rugăm să ne dăruiești 
îngeri păzitori sufletelor și trupurilor noas- 
tre, pentru a ne apăra de primejdii și de 
orice rău. Amin. 


Rugăciune către Tatăl ceresc 


Tatăl nostru ceresc, cum să-Ţi mulțu- 
mesc și cum să preamăresc iubirea Ta cea 
bogată? Zi și noapte, în fiecare clipă și oră, 
nu încetezi să ne oferi darurile Tale cele bo- 
gate. Înaintea noastră ești mereu, toate le 
cunoști și pe noi toţi nu încetezi să ne lumi- 
nezi spre bine. Ne dai atâta bunătate prin 
părinţii noștri. Îţi mulțumesc pentru toate 
bunătăţile Tale și cu dragoste preamăresc 
numele Tău. Și acum Te rog, Preabunule 
Părinte, să mă păzești întotdeauna, zi și 
noapte. lartă-mă pe mine, copilul Tău cel 
păcătos, și fă-mă vrednic de iubirea Ta, iar 

nu de mânia Ta. Ajută-mă să păzesc cu cre- 
; dincioșie poruncile Tale, să iubesc dumne- & 
> zeieștile Tale lucrări. Invrednicește-mă să fiu 
copilul Tău supus, să trăiesc în Rai cu Tine, 
Părintele meu. Amin. 


Rugăciune către 
Mântuitorul nostru lisus Hristos 


Hristoase, lumina cea adevărată, Care 
luminezi pe tot omul ce vine în lume, să se 
însemneze peste noi lumina feței Tale, ca 
întrînsa să vedem strălucirea cereștii Tale 
slave. Îndreptează pașii noștri spre lucrarea 
poruncilor Tale, pentru rugăciunile Preacura- 


tei Maicii Tale și ale tuturor sfinților Tăi. Amin. 


Rugăciune către Îngerul păzitor 


Îngerul lui Dumnezeu, păzitorul meu cel 
sfânt, care ești dat mie spre ocrotire de la 
Dumnezeu, pe tine te rog cu de-adinsul să 
mă luminezi astăzi și de tot răul să mă pă- 
zești, către fapta bună să mă povățuiești și 
să mă îndreptezi pe calea mântuirii. Amin. 

Rugăciune pentru înțelegerea 
voii lui Dumnezeu 


„cc > o 

Dă-mi, Doamne, ca să pot în pacea Ta, 
tot ce-mi aduce ziua să primesc. Învred- 
nicește-mă ca sfintei voii Tale cu totul să mă 
dau și în tot ceasul pe mine astăzi să mă 
povățuiești și întru toate să mă călăuzești. 
Și orice vești de-a lungul acestei zile voi 
primi, cu liniște mă învaţă să întâmpin, în- 
tărit întru credința că peste toate-i sfântă 
voia Ta. Tu îmi stăpânește gânduri și sim- 
țire, în tot ce fac și în tot ce grăiesc. Să nu 


mă lași, în necazuri, să uit că de la Tine ne 
vin toate. Învață-mă ca fără viclenie și înțe- 
legător să fiu către părinţi, colegi și prieteni 
și ca pe nimeni să nu amărăsc cu ceva. 
Călăuzește-mi voia și mă învaţă să mă rog, 
să cred, să nădăjduiesc, să rabd, să iert și 
să iubesc. Amin. 


La vremea mesei însă, după ce te-ai însemnat cu 
semnul sfintei cruci, să spui: 


Rugăciunile de la masă 


Inainte de a servi micul dejun 
sau masa de prânz 


Tatăl nostru, Care ești în ceruri, sfin- 
țească-se numele Tău, vie împărăția Ta, 
facă-se voia Ta, precum în cer așa și pe 
pământ. Pâinea noastră cea spre ființă dă- 
ne-o nouă astăzi și ne iartă nouă greșelile 
noastre, precum și noi iertăm greșiților 
noștri. Și nu ne duce pe noi în ispită, ci ne 
izbăvește de cel rău. 

După ce ai servit micul dejun 
sau masa de prânz 


Mulţumim ie, Hristoase, Dumnezeul 
nostru, că ne-ai săturat de bunătăţile Tale 
cele pământești. Nu ne lăsa pe noi lipsiţi 
nici de cereasca Ta împărăție, ci, precum în 
mijlocul Apostolilor 'Tăi ai venit, Mântuito- 
rule, pace dându-le lor, vino și la noi și ne 
mântuiește. Amin. 

Cuvine-se cu adevărat să te fericim pe 
tine, Născătoare de Dumnezeu, cea puru- 
rea fericită și prea nevinovată și Maica Dum- 
nezeului nostru. Ceea ce ești mai cinstită 
decât Heruvimii și mai slăvită fără de ase- 
mănare decât Serafimii, care fără strică- 
ciune pe Dumnezeu-Cuvântul ai născut, pe 
tine, cea cu adevărat Născătoare de Dum- 
nezeu, te mărim. 

Desigur, la masa de seară, asemenea te vei ruga, 
dar avem și o rugăciune specială pe care o 
spunem cu toții: 


La cină 


În numele Tatălui și al Fiului și al Sfân- 
tului Duh. Amin. 

Mânca-vor săracii și se vor sătura și vor 
lăuda pe Domnul, iar cei ce-L caută pe Dân- 
sul vii vor fi inimile lor în veacul veacului. 


Amin. 
După cină 


Veselitu-ne-ai pe noi, Doamne, întru făp- 
turile Tale și întru lucrul mâinilor Tale ne-am 


bucurat. Însemnatu-s-a peste noi lumina 
feței Tale, Doamne. Dat-ai veselie în inima 
noastră din rodul grâului, al vinului și al unt- 
delemnului, care s-au înmulţit. Cu pace ne 
vom culca și vom adormi, căci Tu, Doamne, 
îndeosebi întru nădejde ne-ai așezat. 


Cuvine-se cu adevărat... (vezi pagina 27) 


Cu timpul, tot spunându-le, și pe aces- 
tea, repede le vei învăța pe de rost. Și le vei 
avea astfel aproape ori unde vei lua masa 
de acum: acasă sau la bunici, în excursie sau 
în vizită la un prieten. Și dacă prietenul tău 
nu știe rugăciunea de la vremea mesei, cu 
îndrăzneală să îl înveți. 

Seara vei avea la îndemână, deschizând 
cărticica ta, și rugăciunile de seară: 


Rugăciune de seară 


Doamne, ziua s-a sfârșit, 
Voia Ta am împlinit, 
Am fost buni, am fost cuminţi, 
Am ascultat de părinți. 


Și acuma Te rugăm 
Când mergem să ne culcăm 
Să trimiți mila-Ţi cerească, 
Și în somn să ne păzească. 


Ajută-ne, Doamne Sfinte, 
Și de-acuma înainte, 
Zi de zi să tot sporim 
Oameni buni cu toți să fim. 

Altă rugăciune de seară 


Doamne, ziua s-a sfârșit, 
Seara iarăși a venit. 
Peste zi ne-ai ajutat, 

De-am lucrat și-am învăţat. 


Ajută-ne, Doamne sfinte, 
Și de-acum înainte. 
Binele să-l săvârșim, 
Fii tăi iubiți să fim. 


Altă rugăciune de seară 


Pentru toate-ți mulțumesc 
Scumpul meu Tată ceresc, 
lar Tu, Bunule lisus, 
Ocrotește-mă de sus. 
Fii alăturea de mine 
Căci eu Te iubesc pe Tine. 

această noapte. Învredniceşte-ne să ne scu- 

% lăm dimineaţa sănătoși și bucuroși, ca să-Ţi 

& mulțumim și să mărim sfânt numele Tău. 
Amin. 

Doamne lisuse Hristoase, știm că atunci 
când erai pe pământ îi primeai cu multă 
dragoste pe copiii care veneau la Tine, îi 
mângâiai și îi binecuvântai. Te rugăm să ne 
primești și pe noi, copiii Tăi, în acest ceas și 
să asculți această rugăciune de seară. Pă- 
zește-ne cu atotputernica Ta purtare de grijă, 
pentru ca, fără frică și cu pace, să trecem cu 
bine această noapte. Şi învrednicește-ne să 
ne sculăm dimineața sănătoși, să-Ți mulțu- 
mim din adâncul inimii și să mărim numele 
Tău cel sfânt. Căci Tu ești Domnul nostru cel 
bun, Care ne ocrotești și ne iubeşti. Amin. 

Încă Te rugăm, Doamne, să-i iubești și 
să-i ocrotești pe tatăl nostru, pe mama noas- 
tră, pe frații noștri și toată familia noastră. 
Dăruiește-ne să fim cuminţi, să-i ascultăm 
pe părinți și să-i prețuim pe cei care ne 
învaţă. 

Luminează-ne să-i iubim pe frații noștri, 
pe rudele noastre, pe colegii noștri, pe ve- 
cinii noștri, pe toți oamenii și să-i ajutăm pe 
săraci. Amin. 


Învrednicește-ne ca fără de păcat să ne 
păzim în această seară. Tu ești adevăratul 
nostru Dumnezeu în Care credeau și stră- 
moșii noștri și de aceea ne închinăm Tie și 
noi din adâncul sufletului nostru. Vrednic de 
a fi preamărit pururea este numele Tău, 
ziua și noaptea, în orice ceas. Trimite-ne, 
Doamne, harul și iubirea Ta. Binecuvântat 
ești, Doamne, învață-mă să fac voia Ta 
întotdeauna și să împlinesc poruncile legii 
Tale. Luminează-mă să pot înțelege porun- 
cile Tale și să împlinesc cu sârguință voia 
Ta. Fă să fie pururea cu noi iubirea Ta. Toţi 
suntem făpturile Tale; nu ne uita și nu ne 
părăsi în veci. Ţie Îi cântăm cu bucurie și 
preamărim numele "Tău, al Tatălui și al Fiu- 
lui și al Sfântului Duh. Amin. 


Sao elDe 


PPPPE 


PPPPAE 


e 


PPPPPPPPPPPPPPPPPPPPPPPPPPPPPP 


Sfântă Cruce 


Sfântă Cruce, armă dulce, 
Eu pe tine când te-oi face 
Toată noaptea dorm în pace, 
Căci de sfânta ta putere 
Duhul rău fuge și piere. 


Apoi să-ți săruţi crucea ta și să faci sem- 
nul Sfintei Cruci pe patul unde o să te culci. 


Îţi doresc ca aceste rugăciuni să te însoțească în 
toate zilele. Vei vedea că este ușor să le zici. Vei 
vedea că Dumnezeu le ascultă și se bucură pentru 
ele. Și în inimioara ta va fi pace și putere adevărată. 

Dar dincolo de aceste rugăciuni, iată, ai în con- 
tinuare altele din care vei citi la timpul lor. Sunt 
rugăciuni pe care le vei face în vremea școlii, a 
călătoriei, dar și rugăciuni pentru părinți, frați, su- 
rori şi prieteni, rugăciuni la vremea spovedaniei și 
împărtășaniei. Toate îți sunt de folos. lată, ai acum 
la îndemână multe dintre ele: 


Rugăciunea elevilor 


Dumnezeule Preasfinte, izvor de nemăr- 
ginită înțelepciune și bunătate, Făcător al 
tuturor celor văzute și nevăzute, ascultă 


Potecettoeoooooeeceeeeeeeoe > 

rugăciunea noastră ce o înălțăm către Tine 
% cu multă umilință. Întăreşte, Bunule, pe con- 
ducătorii noștri bisericești și lumești. Dă lor 
să cugete cele bune și de folos pentru Bise- 
rica și țara noastră. Apără-i de vrăjmașii 
văzuți și nevăzuți, ca să se poată îndrepta pe 
calea mântuirii, cu pace și cu dragoste. 

lar nouă, copiilor, luminează-ne mintea 
ca să înțelegem învățăturile ce ni se dau și 
întru toate, de-a pururea, să păzim porun- 
cile Tale și să facem voia Ta cea sfântă; ca 
astfel să putem fi folositori părinților, fraţi- 
lor, surorilor și poporului în care trăim, să 
aducem bucurie și mulțumită Ție, învăţăto- 
rilor și făcătorilor noștri de bine și să plinim 
toate îndatoririle către țară, societate, părinți 
și aproapele nostru. Primește plecarea ge- 
nunchilor și rugăciunea ce o facem ca pe o 
$ tămâie binemirositoare înaintea Ta. 
pe Trimite harul Tău asupra noastră și ne în- 
“ vrednicește să trecem cu bună rânduială vre- 
mea învățăturii. Povăţuiește-ne să umblăm 
3 și să lucrăm cu înțelepciune în tot cursul vieții 
3 noastre, ca, de noi și prin noi, să se preamă- 
& rească Preasfânt Numele Tău în veci. Amin. 

Rugăciune către Preasfântă 
Născătoare de Dumnezeu 
(pentru ajutor la învățătură) 


Preasfântă Stăpână Născătoare de Dum- 
nezeu, Casa pe care Înţelepciunea lui Dum- 
nezeu Sieși Și-a zidit-o, Dătătoarea darurilor 
duhovnicești, ceea ce de la cele lumești la cele 
mai presus de lumea mintea noastră o înalți 
și pe toți la cunoștința Adevărului îi ridici! 

Primește puțina rugăciune a nevrednicului 
robului tău, care cu credinţă și smerenie mă 
închin în fața Preacinstitei Tale icoane și cu 
umilință te rog: dăruiește bună sporire minţii 
mele, luminează-mă cu lumina cunoștințe- 
lor, întărește-mi memoria, dă-mi priceperea 
cuvenită și pune în gura mea cuvânt spre 
răspuns bun, ca, înstrăinat fiind de deșertă- 
ciunea pământească și slava deșartă, să mă 
înalț cu mintea și cu inima spre cele nepie- 
ritoare și veșnice. 

Rugăciune înainte de 
începerea lucrului 


Doamne lisuse Hristoase, am învăţat din 
Evanghelia Ta că, atunci când erai tânăr, lu- 
crai smerit și cinstit. Dă-ne să prețuim și noi 
îndatorirea pe care o avem. Scapă-ne de ne- 
păsare și trândăvie. Dă-ne nouă bunăvoință 
și sârguință în efortul nostru. Întărește-ne să 
lucrăm cu respect, sinceritate, dreptate și iu- 
bire. Şi Te rugăm să binecuvintezi mereu 
eforturile și lucrările noastre. Te rugăm să ne 
dai nouă să înaintăm cu bucurie în lucrările 
noastre, ca să câștigăm cele de trebuinţă și 
să-i ajutăm și pe alții. 

Acestea i le cerem, Doamne, având 
nădejde și încredere că vor fi întotdeauna 
cu noi ajutorul și iubirea Ta. Amin. 


Rugăciuni pentru părinți 


Tatăl nostru cel din ceruri, Îţi mulțumim 
că ne-ai dăruit părinţi care ne iubesc atât de 
mult, se ostenesc și au grijă de noi pentru 
binele nostru. Te rugăm, Doamne, să-i păzești 
întotdeauna și să fii milostiv cu ei, să le dă- 
ruiești sănătate, mulțumire și toate bună- 
tățile iubirii Tale. Luminează-ne să-i putem 
cinsti, să-i ascultăm, să nu-i întristăm, să-i 
ajutăm cât putem, să nu facem nimic în as- 
cuns. Ajută-ne să fim cuminţi în familie și 


PPPPPPAPPPOAPPPAPPPORPPRAAE 


. 

să Te iubim pe Tine, pentru a preamări în- 
totdeauna sfânt numele Tău. Amin. 


SAS 


Doamne Sfinte, Împărate al cerului și al 
pământului, caută din înălțimea sfântului 
Tău locaș cu milă și cu îndurări asupra casei 
noastre. Dă sănătate și toate cele bune tatălui 
și mamei, ca să poată îngriji de noi și de toți 
ai casei noastre, și ne ajută și nouă, tuturor, 
să facem cele bune și plăcute Ție. Amin. 

Rugăciuni pentru frați și surori 

Doamne, Ție mă rog, ține pe fraţii mei 
(fratele meu) și surorile mele (sora mea), 
dându-le lor sănătate, viață lungă și darul 
Tău cel sfânt, ca să umble în căile Tale și să 
facă cele ce sunt după voia Ta cea sfântă. 
Dă-ne, Doamne, de acum până la capătul 
vieții, să ne iubim și să ne cinstim unii pe 
alții, căci ce este mai bun și mai frumos 
decât a viețui frații împreună! Așa, Doamne, 
ascultă rugăciunea noastră și milostiv fii nouă, 

că bun și iubitor de oameni ești și Ţie mărire 
înălțăm: Tatălui și Fiului și Sfântului Duh, 
acum și pururea și în vecii vecilor. Amin. 


Rugăciune pentru prieteni 


Păzește-ne, Doamne, de prietenii răi și 
prefăcuţi, care nu urmează binele. Ferește-ne 
de orice împrejurare vătămătoare sufletului 
și de orice îndemn la rău. 

Luminează-ne să alegem întotdeauna 
prieteni buni, credincioși, care să fie copiii 
Tăi, să iubească Biserica Ta și să aibă pur- 
tare bună. Te rog, Doamne, să-i păzești pe toți 
bunii mei prieteni, să-i luminezi spre bine, 
să le dăruiești spor și bunăstare. Amin. 


Rugăciune 
pentru binefăcătorul tău 


Dumnezeule al dragostei, Ţie Ii sunt 
dator a-Ţi mulțumi pentru dulcele simţă- 
mânt al dragostei și ocrotirii de care mă 

bucur. O, Cel ce ești izvorul tuturor bună- 
tăților, revarsă binecuvântarea și bineface- 
rile Tale peste acela pe care inima mea îl 
cinstește și îl iubește, peste robul Tău (nu- 
mele). Apără-l de toate primejdiile ce bân- 
tuie viața muritorilor pe pământ. Fă să răsară 
asupra lui întotdeauna un soare strălucitor, 
ca să risipească norii grijilor din viața lui. 
Umple inima lui de bucuria mântuirii Tale, 
povățuiește-i pașii pe căi drepte, în scopul 
mântuirii și al fericirii. Nu lăsa ca apăsătoa- 
rele suferințe să-i înnoureze fruntea și să-i 
amărască inima. Nenorocirile să nu facă a 
se cobori lacrimi în ochii lui, inima lui să nu 
fie jertfa întristărilor. Fă ca fiecare din zilele 
lui să fie o frumoasă zi de primăvară, viața 
lui să se asemene unui râu limpede și lin, ce 
curge prin grădini înverzite și pline de flori. 
lar dacă va fi ameninţat de nenorocire, fii 
apărătorul și ocrotitorul lui, precum el este 
apărătorul meu. Ori în ce parte va merge sau 
se va afla, umbrește-l cu bunătatea și apă- 
rarea Ta. Dă-i, Dumnezeul meu, toate plă- 
cerile și toate bucuriile iertate muritorilor 

care păzesc poruncile Tale și fac bine aproa- 
pelui lor. Îngerul Tău cel bun să-l însoțească 
și să-l păzească în toate zilele vieții lui și, 
după o viață lungă, plină de binefaceri și 
fapte bune, să se învrednicească a dobândi 
bunătăţile Tale cele fără de sfârșit, gătite tu- 
turor celor ce lucrează virtutea. Amin. 


Rugăciune pentru împăcare 


Doamne, miluiește pe cei ce mă u- 
răsc, se sfădesc cu mine și mă ocărăsc; 
asemenea și pe cei ce mă grăiesc de rău, 
ca nu cumva vreunul din ei să pătimească 
ceva rău pentru mine, necuratul, nici în 
veacul de acum, nici în cel ce va să fie. 
Ci-i sfințește pe dânșii cu mila Ta și-i aco- 
peră cu bunătatea Ta, Preabunule Stă- 
pâne. Amin. 

Doamne, Cel ce Te-ai rugat pentru răs- 
tignitorii Tăi, lubitorule de suflete, și ai po- 
runcit și robilor Tăi să se roage pentru 
vrăjmași, iartă pe cei ce ne urăsc și ne apasă 
pe noi. Îndepărtează-ne de la orice răutate 
și vicleșug, îndreptându-ne către viața cea 
cu dragoste frățească și lucrătoare de bine. 
Pentru aceea, cu smerenie ne rugăm și într-un 
gând Te slăvim pe Tine, Unule, lubitorule de 
oameni. 

Rugăciune la ziua numelui 
sau a nașterii 


Dumnezeule Preasfinte, cum voi putea 
să-Ţi mulțumesc cu vrednicie pentru viața 
ce mi-ai dat? Tu m-ai scos din întunericul 
neființei și viața mea este un dar al bunătăţii 

Tale, care m-a păzit până acum, mă spri- 
jinește în necazuri și împlinește trebuinţele 
mele. Tu ești Cel ce priveghezi asupra mea, 
îndreptezi pașii mei în calea binelui și mă 
aperi de ispite. Când rătăcesc, Tu mă în- 
torci în calea poruncilor Tale; când mă po- 
ticnesc, Tu mă sprijinești; când cad, Tu mă 
ridici și când păcătuiesc, Tu mă întorci și îmi 
deschizi părinteștile Tale braţe. O, cât de multe 
sunt datoriile mele către Tine, pentru că 
mi-ai dat viață și mi-ai dat în toate zilele 
semne despre părinteasca Ta bunătate și 
îngrijire. Plin, așadar, de vie recunoștință, Ţie 
Îti închin toate zilele vieţii mele şi mai ales 
această zi de sărbătoare pentru mine și mă 
rog cu umilință ca bunătatea Ta să nu mă pă- 
răsească în tot timpul vieții mele și înțelep- 
ciunea Ta să mă povățuiască totdeauna în 
calea binelui și fericirii, pentru rugăciunile și 
mijlocirile sfântului (al cărui nume porți) și 
ale Preacuratei Maicii Tale. Amin. 

Rugăciune la vreme de călătorie 


Doamne, lisuse Hristoase, Dumnezeul 
nostru, Cel ce ești Calea, Adevărul și Viaţa 
și ai călătorit împreună cu sluga Ta losif, 
precum și cu cei doi ucenici care au mers la 
Emaus, Însuţi, Stăpâne, călătorește şi cu 
mine, robul Tău, binecuvântându-mi drumul. 
Trimite-mi și mie înger păzitor ca lui Tobie, 
să-mi fie povățuitor și păzitor, și să mă fe- 
rească nevătămat de toată reaua întâm- 
plare. Și astfel, cu pace, sănătate și bună 
sporire să mă întorc întru ale mele și toată 


NL LA LALA 399.Ș.-9.-.9..9.9.-9.-9.-9.9.: 


viața mea să preaslăvesc preacinstitul și de 
% mare cuviință numele Tău, al Tatălui și al 
Fiului și al Sfântului Duh. Amin. 

Rugăciune la caz de boală 
& 
$ 
Sp 


Doamne, lisuse Hristoase, Dumnezeul 
nostru, primește smerita mea rugăciune pen- 
tru iertarea păcatelor mele și, ca un îndurat, 
cu dreapta Ta cea atotputernică stinge-mi 
focul ce m-a cuprins, încetează-mi boala și, 
cu milostivirea Ta, ridică-mă din patul durerii, 
întru mărirea numelui Tău. Că Tu ești doc- 
torul sufletelor și al trupurilor noastre, Hris- 
toase Dumnezeule, și Tie mărire înălțăm: 
Tatălui și Fiului și Sfântului Duh, acum și pu- 
rurea și în vecii vecilor. Amin. 

Rugăciune la vreme de ispită 


Doamne, Doamne, Cel ce ai îngăduit dia- 
volului să ispitească în rai pe strămoșii noș- 
tri, Adam și Eva, spre a le încerca ascultarea 

și supunerea; Cel ce, de asemenea, ai îngă- 
duit diavolului să ispitească cu îngrozire și 
cu grele suferințe pe dreptul lov, robul Tău, 
pentru ca și mai lămurit să se vădească vir- 
tuţile și credinţa lui întru Tine; Cel ce ai dat 
îngăduință satanei să se apropie cu ispitire 
de Însuși Fiul Tău, spre a-L îmbia și a-L momi 
cu poftele și deșertăciunile acestei lumi, pen- 
tru ca, înfrânat și rușinat, acest duh bleste- 
mat să audă din gura Mântuitorului lumii 
cuvintele: „Înapoia Mea, satano, căci scris 
% este: «Domnului Dumnezeului tău să te în- 
chini și numai Lui Unuia să-l slujești»”;, Cel 
ce tuturor drepţilor și sfinților Tăi le-ai dat 
vremi de ispitire și de grele îndoieli pentru 
ca, prin ele lămurindu-se, să iasă și să ră- 
mână și mai întăriți în credința, în nădejdea, 
în dragostea și în supunerea cea către Tine; 
Însuţi, Atotputernice și Preabunule Stăpâne, 
“% ajută-mi și mie în această clipă grea, când 
* duhul satanei îmi tulbură mintea cu îndoieli 
> și cu îmboldiri și când viclene amăgiri îmi 
% frământă inima și sufletul; arată-mi, Milostive, 
& adevărul și calea Ta cea dreaptă, pentru ca, 

biruind uneltirile lui de acum, să mă pot bu- *$ 
tii $ 
% cura de cuvintele Apostolului Tău lacob, ce & 
zice: „Fericit bărbatul care rabdă ispita, căci, ă, 
lămurit făcându-se, va lua cununa vieții, pe & 
care a făgăduit-o Dumnezeu celor ce Il iu- 8 
besc pe EI”. + 
îi te iuli i a dea dacat _ 
Dăruiește-mi, Stăpâne, inimă curată și $ 
credință tare, pentru ca în aceste clipe să . 
pot cânta împreună cu Proorocul Tău David: 
„Doamne, cât s-au înmulțit cei ce mă necăjesc! “ 

: Mulţi zic sufletului meu: «Nu este mântuire & 
«e lui întru Dumnezeul lu! lar Tu, Doamne, spri- & 
& jinitorul meu ești, slava mea și Cel ce înalți & 
& fruntea mea! Cu glasul meu către Domnul & 
& am strigat și m-a auzit din muntele cel sfânt * 
& al Lui! A Domnului este mântuirea și peste & 
ă tot poporul Tău binecuvântarea Ta”. Amin. & 
i i 
E P SR Ei 
& Rugăciune la spaimă, ? 
& gânduri și vise urâte & 
X 4 
& Dumnezeule, întru numele Tău mân- & 
% tuiește-mă și întru puterea Ta mă judecă. * 

Dumnezeule, ascultă rugăciunea mea, pleacă 
urechea Ta la graiurile gurii mele. la aminte 
spre mine și mă ascultă, că m-am mâhnit 
întru îngrijorarea mea și m-am abătut. Inima 
mea s-a tulburat întru mine și frica morții a 
căzut asupra mea. Temere și cutremur au 
venit peste mine și întunericul m-a acoperit. 
Doamne, Dumnezeul mântuirii mele, ziua 
am strigat și noaptea înaintea Ta, să ajungă 
rugăciunea mea; că s-a umplut de rele su- 
“ fletul meu și viața mea de iad s-a apropiat! 
“ Miluiește-mă, Doamne, că neputincios sunt! 
Vindecă-mă, că s-a tulburat foarte sufletul 
5 meu! Ostenit-am întru suspinarea mea. În 
toate nopțile îmi stropesc patul cu lacrimile 
mele și în ele îmi scald așternutul. Pentru ce 
& ești mâhnit, suflete al meu? Și pentru ce mă 
% tulburi? Nădăjduiește spre Dumnezeu și mă 

* nezeul meu. Domnul este luminarea mea și pa 
& Mântuitorul meu, de cine mă voi teme? Dom- & 
& nul este sprijinitorul vieții mele, de cine mă & 
Ei voi înfricoșa? lubi-Te-voi, Doamne, virtutea î 

mea! Domnul este întărirea mea și scăparea 
mea și izbăvitorul meu. Dumnezeu este întă- 
rirea mea și scăparea mea și izbăvitorul meu. 
Dumnezeu este ajutorul meu și voi nădăjdui 
întru Dânsul: Apărătorul meu și puterea mân- 
tuirii mele și sprijinitorul meu. Amin. 


Prin rugăciunile de până acum ai învățat să 
începi și să sfârșești ziua cu Dumnezeu, să îti începi 
lucrul, masa, călătoria, de asemenea, încredințându-te 
Lui. Dar și asupra părinților, fraților și prietenilor, ai 
învățat să ceri binecuvântarea Domnului. Și ai în- 
vățat că ziua începută cu Dumnezeu e mai bogată, 
e plină de pace și bunătate. lar pacea sufletului și 
nădejdea nu se împutinează, când rămânem în 
voia lui Dumnezeu, chiar dacă se întâmplă să fii ne- 
dreptățit sau jignit de coleg sau de prieten, chiar 
dacă afară plouă și nu poți ieși la joacă. Și asta 
pentru că ești încredințat că în toate Dumnezeu îţi 
știe nevoia, îti poartă de grijă. 

Când pierdem însă această pace și de ce o 
pierdem? 

O pierdem când greșim în fata lui Dumnezeu, 
când nu împlinim voia Lui, așa cum spunem în ru- 
găciunea „ Iatăl nostru ": „Facă-se voia Ta”. Și greșim 
atunci când mintim, când nu ajutăm pe cei ce au 
nevoie de ajutorul nostru, când furăm, când lovim 
copii sau căţei sau păsări sau pisici... Atunci 
rugăciunea noastră nu mai are îndrăzneală către 
Dumnezeu. Ne e rușine și ne e frică de pedeapsă 
și nu mai avem pace în suflet. 


Ce e de făcut? 

Ca și atunci când ai rătăcit pe un drum. Te 
întorci și refaci drumul de unde ai greșit. 

Întoarcerea la Dumnezeu se face prin laina 
Spovedaniei. La biserică, singur sau cu părinții, sau 
cu colegii... Acolo, prin preotul ce a fost chemat 
de Domnul să împlinească această mare taină, 
Dumnezeu te iartă, te mângâie, dar îti dă și sfat de 
îndreptare. Ai jignit? Să îti ceri iertare! Ai furat? Să 
întorci ce ai luat și să nu mai furi nicicând! 

Și astfel, iertat și îndreptat, să te apropii de 
Taina Tainelor, împărtășirea cu însuși sfântul Trup 
și sfântul Sânge ale Domnului lisus Hristos ce se 
dăruiește în chipul pâinii și al vinului. Pe acestea le 
primim la slujba Sfintei Liturghii după ce ne-am 
spovedit. Mâncăm Trupul și Sângele Lui, pentru 
ca asemenea Lui să avem puterea să fim buni și 
drepți și netemători, să înțelegem voia Lui cu noi și 
cu lumea întreagă. 

Taina aceasta să ţi-o dorești, să o primeşti cu 
bucurie și să multumești pentru ea! 

Și pentru că spovedania și împărtășania sunt 
atât de importante în viața noastră, iată ai câteva 
rugăciuni pe care să le spui când te vei apropia cu 
credință de ele. 

Rugăciuni înainte de spovedanie 


Tatăl nostru Cel din ceruri, Tu ești sfânt 
și desăvârșit, plin de iubire pentru noi, copiii 
Tăi. Știm că vrei să-Ţi semănăm în bună- 
tate, iubire și virtute. De aceea, Te rugăm 
ajută-ne să ne îndreptăm faptele; scapă-ne, 
Doamne, de orice rău și păcat. Scapă-ne 
de mândrie, de mânie, de ceartă și de ne- 
purtare de grijă, de minciună, de invidie, de 
cuvinte urâte și batjocoritoare. 

Întărește-ne să ne îndeplinim toate înda- 
toririle și să ne rugăm pentru toți. Ajută-ne 
să fim silitori și să avem bunăvoință, așa 
încât, prin purtarea noastră, oamenii să Te 
laude pe Tine, Tatăl și ocrotitorul și binefă- 
cătorul nostru. Amin. 

Doamne, lisuse Hristoase, Dumnezeul și 
Mântuitorul nostru, vrem să ne curățăm su- 
fletul de păcat. De aceea, Te rugăm, întă- 
rește-ne să ne mărturisim greșelile duhovni- 
cului cu sinceritate și cu pocăință adevărată. 

lartă-ne, Doamne, și ajută-ne să ne ferim 
de rău. Şi învrednicește-ne să fim de acum 
înainte copiii Tăi sfinţiți și binecuvântați. 
Amin. 


Doamne, lisuse Hristoase, Dumnezeul 
meu, Cel ce pentru păcatele mele ai primit 
ocară pe cruce și chemi pe păcătoși la Tine 
zicând: „Pe cel ce vine la Mine nu-l voi 
scoate afară, primește-mă și pe mine, copi- 
lul Tău”. lartă-mi toate păcatele și-mi dă 
harul Tău și binecuvântarea Ta, întru mila 
Ta cea nemăsurată, pentru rugăciunile Prea- 
curatei Maicii Tale și ale tuturor sfinților 
Tăi. Amin. 


Rugăciuni înainte de 
Sfânta Împărtășanie 


Îţi mulțumim, Doamne lisuse Hristoase, 
că din multa Ta iubire ne dai nouă să ne 
împărtășim cu Trupul și Sângele Tău. Te ru- 
găm, Doamne, să ne ierți păcatele pe care 
le-am făcut până acum. Învrednicește-ne să 
ne împărtășim bucuroși cu Sfintele Tale Taine. 
Te rugăm să întărești cu această Împărtășanie 

marele Tău dar. Te cântăm, Te binecuvân- 
tăm și Te rugăm, Doamne, să Te sălășluiești 
și să rămâi pentru totdeauna în sufletele 
noastre. Te rugăm să ne luminezi mereu și 
să ne întărești ca să ne ferim de orice rău și 
să facem voia Ta. Învredniceşte-ne să deve- 
nim copiii Tăi și să moștenim în ziua de 
apoi împărăția Ta cerească. Amin. 


Rugăciuni de mulțumire 


Doamne lisuse Hristoase, lubitorule de 
oameni, Îţi mulțumim pentru darurile şi bu- 
nătățile pe care ni le-ai dat. Te rugăm, lumi- 
nează-ne să cunoaștem că toate darurile sunt 
de la Tine. Şi întărește-ne să le folosim după 
voia Ta, ca niște slugi credincioase și recu- 
noscătoare, pentru a câștiga și darurile Îm- 
părăţiei Tale cerești. Amin. 


Doamne lisuse Hristoase, nenumărate 
sunt binefacerile pe care ni le faci pururea. 
Te rugăm, învrednicește-ne să-Ţi mulțumim 
și să Te preamărim pururea din adâncul su- 
fletului. Amin. 

Și pentru că și cartea aceasta este un dar, prin 
oameni, de la Dumnezeu, să rostești totdeauna și 
rugăciuni de multumire: 


Rugăciune de mulțumire 
pentru binefacerile primite 
de la Dumnezeu 


Doamne lisuse Hristoase, Dumnezeul 
nostru, Dumnezeule a toată milostivirea și 
îndurarea, Care ai nemăsurată milă, nes- 
pusă și neajunsă iubire de oameni, căzând 
acum către a Ta slavă, cu frică și cutremur 
aduc Ţie mulțumire pentru binefacerile de 
care m-ai învrednicit pe mine, nevrednicul 
robul Tău. Te slăvesc, Te laud și Te cânt ca 
pe un Domn, Stăpân și Făcător de bine. Și 
iarăși, căzând înaintea Ta, Îți multumesc şi 
cu smerenie mă rog nemăsuratei și negră- 
itei Tale milostiviri, ca și de acum înainte 
să-mi dăruiești faceri de bine, ca să sporesc în 
dragostea față de Tine și de aproapele meu. 
Izbăvește-mă de tot răul și necazul. Dăru- 
iește-mi liniște. Și mă învrednicește, în toate 

zilele vieții mele, totdeauna mulțumire să-Ți 
aduc ie și să grăiesc și să cânt Treimii Celei 
preabune, Tatălui și Fiului și Sfântului Duh, 
acum și pururea și în vecii vecilor. Amin. 


Bucură-te, dacă sufletelul tău a început 
să iubească rugăciunea, ești deja aproape 
de Dumnezeu. Stăruie în această bucurie și 
du-o mai departe părinților tăi, bunicilor, 
prietenilor, lumii întregi. Cum să ajungi să le 
dai și celorlalți bucuria aceasta sfântă a ta? 
Însăși rugăciunea te va învăța. Alte cărți de 


rugăciuni te așteaptă de acum. Nu pentru 
copii, ci pentru cei mari. Dar nici această 
carte de rugăciuni, să știi că n-o vei uita. Ea 
va fi abecedarul tău drag din care vei răsfoi 
și când vei fi mare. De aceea, păstreaz-o! 
Învechită, zdrenţuită, ea este un dar şi o 
bogăţie în viața ta. Să te bucuri și să te fo- 
losești de ea! Amin! 


Părintele Nichifor 

va a : 
% Diacon Vasile M. Demciuc, Sfântul Ioan cel Nou de la 
S2) Suceava P 
P + 
P Simeon Koutsa, Mitropolit de Nea Smirna, Plânsul “* 
& adamic. Canonul cel Mare al Sfântului Andrei Criteanul & 
8 (traducere și note de Alexandru Prelipcean) 

+ + 
P Starețul Anatolie de la Optina. Viaţa, minunile şi cores- 
a pondența (Colecţia Cuvioşi Stareţi de la Optina) Ă 
& Starețul Varsanufie de la Optina (Colecţia .„Cuvioşi Stareţi X 
den Optina?) & 
p P 
& Starețul Nicon de la Optina (Colecţia „Cuvioşi Stareți de & 
SP la Optina” SA 

& Pr. Adrian Lucian Dinu, La gloire de Dieu: l'homme vivant & 
P Sfântul Maxim Mărturisitorul, Întrebări și nedumeriri + 
% (traducere din limba greacă de Laura Enache), în & 
ză colecţia „Viaţa în Hristos. Pagini de Filocalie” & 
[> [> 
Î Constantine Cavarnos, Sfântul Macarie al Corintului & 

“D  Hierotheos Vlachos, Mitropolit de Nafpaktos, Psihologia & 
& existențialistă şi psihoterapie ortodoxă % 
x Jean-Claude Larchet, Sfântul Maxim Mărturisitorul - & 
$ mediator între Occident și Orient CP 

2 Sfântul loan Gură de Aur, Omilii la Psalmi (traducere 

& din limba greacă de Laura Enache), în colecția „Pa- 

Sfântul Nicodim Aghioritul, Noul Theorokarion - Ca- 
& noanele aghiorite ale Maicii Domnului 


“O Sfântul loan Gură de Aur, Comentariu la lov (traduc- 
& ere din limba greacă de Laura Enache), în colecția 
„Patristica”, seria Traduceri 

Sfântul Roman Melodul, Imne teologice (traducere din 
limba greacă de Alexandru Prelipcean și Alexan- 
dru Iorga), în colecția „Patristica”, seria Traduceri 

Grigore Ilisei, Pisanii de azi și de demult 


Sfântul loan Iacob de la Neamţ - Hozevitul, Pentru cei 
cu sufletul nevoiaş ca mine. Opere complete 

Costion Nicolescu, Mic tratat de iubire 

Costion Nicolescu, Sarea pământului. Încrucişări, în- 
tâlniri, însoțiri 

Pr. prof. dr. lon Vicovan, Pr. Cătălin Adumitroaie, Cu- 
vioasa Parascheva, Sfânta populară a Ortodoxiei în 


) AA gat : : - 
& istoria şi evlavia poporului român 
P  NorrisJ. Chumley, Zainele rugăciunii lui lisus 
“D Pr. lect. Daniel Danielescu, Prep. Emilian Roman, 
& Izvoare privitoare la istoria monahismului românesc, 
A în colecția „Documenta Ecclesiae” 


Binefacerile Cuvioasei Parascheva. Mărturii ale închi- 
nătorilor 


Pr. prof. dr. loan C. Teşu, Familia creștină, şcoală a iu- 
birii Și a desăvârșirii 

Sfântul Policarp, Episcopul Smirnei - Portret 
aghiografic și patristic 


Pr. Placide Deseille, Mărturia unui călugăr ortodox - 
convorbiri cu Jean Claude Noye 

